‘अजें बोया नईं नां, इस करी नईं जानदा, पर यार तूं जानियै बनै करना एं। ए गल्लां ते जोकियां कुच्छड़ खेड़दे ञ्याणे बी जानदे न। जकीन नईं तां गली चा कोई जागत सद्दियै पुच्छी दिन्ना।’ बिपन दी इयै गल्ल मिगी हीना बनाई उड़दी ऐ। उस सामने में अपने गी बिल्कुल कोरा मसूस करनां। ओ परतियै बोलेया-‘हर गल्ल वक्त औने पर आपू’ समजा उठी औंदी ऐ। दुनिया दियां गल्लां दुनियादार होइयै गै पता लगदियां न।’ओ इस चाली पसोया करदा हा, जियां उसने उस दुआई दा फारमूला तुप्पी टकाया ऐ, जिसी खाइयै मानु उड्डरी सकदा ऐ, ते उसी छपैलदा ओ आखै करदा होऐ, ‘ए पोशीदा ऐ, पेटैंट ऐ, बाऊ जी।’